
2026-2030 ԹՎԱԿԱՆՆԵՐԻ» ԻՐԱԿԱՆԱՑՄԱՆ ԾՐԱԳՐԻ

 «Հայաստանի Հանրապետության կառավարության և Լեհաստանի կառավարության միջև մշակույթի, գիտության, կրթության, երիտասարդության և սպորտի բնագավառներում 2026-2030 թվականների» իրականացման ծրագրի նախագծով (այսուհետ՝ Ծրագիր) Կողմերը պատրաստակամություն են հայտնում փոխադարձաբար խթանել և խրախուսել մշակույթի, գիտության, կրթության և սպորտի բանագավառներում այնպիսի գործողությունների և նախագծերի իրականացումը, որոնք նպաստում են համագործակցության զարգացմանն ու ընդլայնմանը:
Ծրագրի կնքումը հնարավորություն կընձեռի՝
· զարգացնել և ամրապնդել համագործակցությունը երկու երկրների մշակութային հաստատությունների միջև,
· խթանել մշակութային ժառանգության պահպանությանն ու տարածմանը,
· իրականացնել փորձի և մշակությաի ոլորտի մասնագետների փոխանակում,
· կազմակերպել համատեղ մշակութային միջոցառումներ, այդ թվում՝ հոբելյանական համերգներ, փառատոններ, ցուցահանդեսներ,
· կազմակերպել սեմինարներ և վերապատրաստման դասընթացներ՝ ֆիզիկական կուլտուրայի և սպորտի մասնագետների որակավորումը բարձրացնելու նպատակով,
· աջակցել Կողմերի պետությունների ֆեդերացիաների, միավորումների և ակումբների միջև անմիջական շփումներին, 
· փոխանակել տեղեկատվություն կրթական համակարգերի, դրանց զարգացման ծրագրերի և բարեփոխումների ուղղությունների վերաբերյալ,
· հայ ուսանողներին յուրաքանչյուր տարի ստանալ մինչև չորս տեղ՝ առաջին աստիճանի, երկրորդ աստիճանի կամ երկարաժամկետ մագիստրոսական կրթական ծրագրերով ուսանելու նպատակով:
Փաստաթղթի կնքումը կնպաստի նաև Հայաստանի և Լեհաստանի ժողովուրդների միջև փոխըմբռնման և բարեկամության խորացմանը, ինչպես նաև միջազգային մշակութային, գիտական, կրթական և մարզական կապերի ընդլայնմանը։
Ծրագրի կնքումը բխում է՝
· ՀՀ կառավարության 2026 թվականի օգոստոսի 20-ի N1236-Ա որոշմամբ հաստատված ՀՀ կառավարության 2026-2031 թվականների ծրագրի
· ԲԱԺԻՆ 1. ԱՐՏԱՔԻՆ ՔԱՂԱՔԱԿԱՆՈՒԹՅՈՒՆ ԵՎ ԱՆ-ՎՏԱՆԳՈՒԹՅՈՒՆ, Գլուխ 1. Արտաքին քաղաքականություն, 5-րդ կետից «Շարունակվելու են ԵՄ–ի հետ ռազմավարական համագործակցության ոլորտային զարգացումը և ինտեգրումը»,
· ԲԱԺԻՆ 2. ՄԱՐԴԿԱՅԻՆ ԿԱՊԻՏԱԼ ԵՎ ԲԱՐԵԿԵՑՈՒԹՅՈՒՆ, Գլուխ Կրթություն, 5-րդ կետի 3-րդ ենթակետից «Խթանվելու է բարձրագույն կրթության միջազգայնացումը» և 6-րդ ենթակետից «Ապահովվելու է հայաստանյան բուհերի շարունակական առաջխաղացումը միջազգային վարկանիշավորման համակարգերում»:
·  ՀՀ կառավարության 2023 թվականի նոյեմբերի 9-ի N1951-Լ որոշմամբ հաստատված Հայաստանի Հանրապետության մշակույթի պահպանության, զարգացման և հանրահռչակման 2023-2027 թվականների ռազմավարության «4.ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅՈՒՆ» բաժնի 66.-րդ կետ՝ «Արտաքին հարաբերություններում կարևորվում է բոլոր պետությունների հետ փոխշահավետ և իրավահավասար հարաբերությունների շարունակական զարգացումը, որն իրականացվում է մշակութային և ստեղծարար հատվածների, բարեկամ և գործընկեր երկրների, ինչպես նաև սփյուռքի համայնքների միջոցով:»
·  ՀՀ կառավարություն 2023 թվականի 7-ի «Հայաստանի Հանրապետության ֆիզիկական կուլտուրայի և սպորտի ոլորտների 2024-2030 թվականների զարգացման ռազմավարությունը և ռազմավարության գործողությունների պլանը հաստատելու մասին» N 2145-Լ որոշմամբ հաստատված N 1 հավելվածի «68. Մասնավոր նպատակ 2.4 Ֆիզիկական կուլտուրայի և սպորտի բնագավառում կարողությունների զարգացում ու մարդկային ռեսուրսների կառավարման արդյունավետ համակարգի ստեղծում» և «70. Մասնավոր նպատակ «2.5 Ֆիզիկական կուլտուրայի և սպորտի բնագավառի միջազգայնացում» կետերից:
Ելնելով վերոգրյալից՝ Հայաստանի Հանրապետության կրթության, գիտության, մշակույթի և սպորտի նախարարությունը նպատակահարմար է համարում Ծրագրի ստորագրումը: 

